
Եզրակացություն ՀՀ 2023թ. պետական բյուջեի կատարման ֆինանսական հաշվետվությունների վերաբերյալ

Կարծիք
Հաշվեքննության է ենթարկվել ՀՀ 2023թ. պետական բյուջեի միջոցների օգտագործման վերաբերյալ ֆինանսական փաստաթղթերի վարման պահանջների կատարումը և դրա արդյունքում ձևավորված հաշվետվությունների (այսուհետև՝ ֆինանսական հաշվետվություններ) արժանահավատությունը:
Հաշվեքննիչ պալատի կարծիքով, ֆինանսական հաշվետվությունները, բոլոր էական առումներով, ճշմարիտ են ներկայացնում ՀՀ 2023թ. պետական բյուջեի մուտքերի ձևավորման և ելքերի իրականացման կանոնակարգված գործունեությունը: Ըստ այդմ՝ Հաշվեքննիչ պալատը ՀՀ 2023թ. պետական բյուջեի կատարման վերաբերյալ արտահայտում է դրական եզրահանգում:

Կարծիքի հիմք
Հաշվեքննություններն իրականացվել են Հաշվեքննիչ պալատի մասին օրենքին (այսուհետև՝ Օրենք), Հաշվեքննիչ պալատի կողմից հաստատված՝ Աուդիտի բարձրագույն մարմինների միջազգային ստանդարտների հիման վրա մշակված մեթոդաբանություններին, ուղեցույցներին և այլ փաստաթղթերին համապատասխան: Այդ իրավական ակտերից բխող Հաշվեքննիչ պալատի պատասխանատվությունը լրացուցիչ նկարագրված է այս եզրակացության Հաշվեքննիչ պալատի պատասխանատվությունը բաժնում: Հաշվեքննիչ պալատն իր լիազորություններն իրականացնելիս անկախ է հաշվեքննության ենթակա մարմիններից և կազմակերպություններից՝ ՀՀ Սահմանադրությանը և Օրենքին համապատասխան: Հաշվեքննությունների ընթացքում պահպանվել են էթիկայի պահանջները՝ համաձայն Հաշվեքննիչ պալատի կողմից հաստատված՝ Հաշվեքննիչ պալատի անդամների գործունեությանն առնչվող՝ միջազգային իրավական պրակտիկայով պայմանավորված ուղենշային չափանիշներ-ի և Հաշվեքննողների համար ներքին ծառայողական հարաբերությունների շրջանակում կիրառվող էթիկայի կանոններ‑ի: Ձեռք են բերվել բավարար (համապատասխան) հաշվեքննության ապացույցներ՝ վերոնշյալ կարծիքն արտահայտելու համար:

Այլ հանգամանք-հաշվեքննության շրջանակի սահմանափակումներ
Հաշվեքննության շրջանակի՝ 157,207,094.0 հազ. դրամ ֆինանսական գործառնություններին վերաբերող տեղեկատվության սահմանափակման հետևանքով բավարար համապատասխան ապացույցների ստացումը դարձել է անհնար, սակայն դրա ազդեցությունը համատարած չէ[footnoteRef:1]:  [1:  Մանրամասները ներկայացված են 3.1 «Հաշվեքննության շրջանակի սահմանափակումները» բաժնում:] 


Բյուջետային հատկացումների կարգադրիչների պատասխանատվությունը ֆինանսական հաշվետվությունների համար
Բյուջետային հատկացումների կարգադրիչները պատասխանատու են բյուջետային ոլորտը կարգավորող ՀՀ օրենսդրության hամաձայն ֆինանսական հաշվետվությունների[footnoteRef:2] պատրաստման և ճշմարիտ ներկայացման, ինչպես նաև այնպիսի ներքին հսկողության համար, որն անհրաժեշտ է առերևույթ հանցագործության հատկանիշների կամ սխալի հետևանքով էական խեղաթյուրումներից զերծ ֆինանսական հաշվետվությունների պատրաստումն ապահովելու համար: [2:  Հաշվեքննիչ պալատը պետական բյուջեի կատարման վերաբերյալ եզրակացությունը, ներառյալ կարծիքը, ձևավորվում է կառավարության կողմից ներկայացվող պետական բյուջեի կատարման հաշվետվության մասով («Հաշվեքննիչ պալատի մասին» օրենքի 27-րդ հոդված): Պետական բյուջեի կատարման մասին տարեկան հաշվետվությունը ներառում է` «պետական բյուջեի եկամուտների, ծախսերի և դեֆիցիտի (հավելուրդի) հիմնավորվածությունը…» («Բյուջետային համակարգի մասին» օրենքի 25-րդ հոդվածի 2-րդ մասի  «բ» կետ): Հետևաբար, պետական բյուջեի մասին օրենքով հաստատված ֆինանսական ցուցանիշներից բացի, հաշվետվությունների՝ ներառյալ հանրային հատվածի հաշվապահական հաշվառման կարգավորումներով նախատեսված ֆինանսական հաշվետվությունների այլ խեղաթյուրումները չեն ազդել Հաշվեքննիչ պալատի կարծիքի վրա:] 


Հաշվեքննիչ պալատի պատասխանատվությունը ֆինանսական հաշվետվությունների հաշվեքննության համար
Հաշվեքննիչ պալատի պատասխանատվությունն է՝ ստանալ ողջամիտ հավաստիացում առ այն, որ ֆինանսական հաշվետվությունները բոլոր էական առումներով զերծ են էական խեղաթյուրումներից, և Ազգային ժողովին ներկայացնել պետական բյուջեի կատարման վերաբերյալ եզրակացություն։ 
Ողջամիտ հավաստիացումը բարձր (ոչ բացարձակ) մակարդակի հավաստիացում է։ Այն չի երաշխավորում, որ Օրենքին և Աուդիտի բարձրագույն մարմինների միջազգային ստանդարտների հիման վրա մշակված մեթոդաբանություններին, ուղեցույցներին և այլ փաստաթղթերին համապատասխան իրականացված հաշվեքննությունը միշտ կհայտնաբերի էական խեղաթյուրումը, երբ այն առկա է։ Խեղաթյուրումները կարող են առաջանալ սխալի կամ առերևույթ հանցագործության հատկանիշների արդյունքում, և համարվում են էական, երբ ողջամտորեն կարող է ակնկալվել, որ դրանք, առանձին կամ միասին վերցրած, կազդեն ֆինանսական հաշվետվություններն օգտագործողների՝ այդ ֆինանսական հաշվետվությունների հիման վրա կայացվող որոշումների վրա։
Հաշվեքննության ընթացքում կիրառվել է մասնագիտական դատողության սկզբունքը և պահպանվել մասնագիտական կասկածամտության սկզբունքը։ Բացի այդ՝
հատկորոշվել և գնահատվել են առերևույթ հանցագործության հատկանիշների կամ սխալի արդյունքում ֆինանսական հաշվետվությունների էական խեղաթյուրման ռիսկերը, նախագծվել և իրականացվել են հաշվեքննության ընթացակարգեր՝ այդ ռիսկերին արձագանքելու նպատակով, և ձեռք են բերվել հաշվեքննության ապացույցներ, որոնք բավարար (համապատասխան) են կարծիքի համար։ Առերևույթ հանցագործության հատկանիշների հետևանքով առաջացած էական խեղաթյուրման չհայտնաբերման ռիսկն ավելի բարձր է, քան սխալի հետևանքով էական խեղաթյուրման չհայտնաբերման ռիսկը, քանի որ առերևույթ հանցագործության հատկանիշները կարող են ներառել հանցավոր համաձայնության, զեղծարարության, միտումնավոր բացթողումների, սխալ ներկայացումների կամ ներքին հսկողության համակարգի չարաշահման հատկանիշներ.
եթե հաշվեքննության ընթացքում Հաշվեքննիչ պալատը գալիս է հետևության, որ կատարված արարքը պարունակում է առերևույթ հանցագործության հատկանիշներ, համապատասխան նյութերը Հաշվեքննիչ պալատի որոշմամբ անհապաղ, բայց ոչ ուշ, քան եռօրյա ժամկետում ուղարկվում են Գլխավոր դատախազություն.
պատկերացում է կազմվել հաշվեքննությանը վերաբերող ներքին հսկողության համակարգի մասին՝ հաշվեքննության ընթացակարգեր նախագծելու նպատակով, և ոչ թե հաշվեքննության օբյեկտի ներքին հսկողության արդյունավետության վերաբերյալ կարծիք արտահայտելու համար.
գնահատվել է ֆինանսական հաշվետվության ընդհանուր ներկայացումը, կառուցվածքը և բովանդակությունը, ներառյալ՝ բացահայտումները, ինչպես նաև ֆինանսական հաշվետվության հիմքում ընկած գործարքների ու դեպքերի ճշմարիտ ներկայացումը.
բացահայտված խեղաթյուրումների վերաբերյալ Հաշվեքննիչ պալատը որակում չի տալիս և դրանց հետևանքների վերաբերյալ կանխատեսումներ չի անում:
Հաշվեքննության օբյեկտների ղեկավարներին, ի թիվս այլ հարցերի, ներկայացվել են հաշվեքննության առաջադրանքները, ինչպես նաև հաշվեքննության ընթացքում հայտնաբերված նշանակալի հարցերից, ներառյալ՝ ներքին հսկողությանը վերաբերող նշանակալի թերություններից բաղկացած հաշվեքննության արձանագրությունները՝ տալով վերջիններիս վերաբերյալ առարկություններ և բացատրություններ ներկայացնելու հնարավորություն: 


Եզրակացություն օրենսդրական և իրավական այլ պահանջներին համապատասխանելու վերաբերյալ
Բյուջետային հատկացումների կարգադրիչների պատասխանատվությունը
Բյուջետային հատկացումների կարգադրիչները պատասխանատու են ֆինանսատնտեսական գործունեությունն իրականացնել իրավական ակտերին, ինչպես նաև քաղաքացիաիրավական հարաբերությունների շրջանակներում կնքված այլ գործարքներով սահմանված չափանիշներին և պահանջներին համապատասխան։


Հաշվեքննիչ պալատի պատասխանատվությունը 
Հաշվեքննիչ պալատի պատասխանատվությունն է՝ պետական բյուջեի կատարման վերաբերյալ եզրակացությունում ներկայացնել տեղեկատվություն հայտնաբերված անհամապատասխանությունների վերաբերյալ (սույն եզրակացության 2.1-րդ բաժին)։ Պետական բյուջեի կատարման վերաբերյալ եզրակացությունում օգտագործվում են համապատասխանության հաշվեքննությունների արդյունքները, որոնք ենթադրում են՝ որոշել հաշվեքննության օբյեկտի ֆինանսատնտեսական գործունեության համապատաuխանությունն իրավական ակտերին, ինչպես նաև քաղաքացիաիրավական հարաբերությունների շրջանակներում կնքված այլ գործարքներով սահմանված չափանիշներին և պահանջներին։ Հաշվեքննիչ պալատը չի հաշվեքննում հաշվեքննության օբյեկտների ֆինանսատնտեսական գործունեության համապատասխանությունը բոլոր իրավական ակտերին, ինչպես նաև քաղաքացիաիրավական հարաբերությունների շրջանակներում կնքված բոլոր այլ գործարքներով սահմանված չափանիշներին և պահանջներին։
Անհամապատասխանություններն արձանագրվել են միայն այն պետական մարմիններում, որոնք ներառված են եղել Հաշվեքննիչ պալատի 2023թ. գործունեության ծրագրի առաջին մասում։ Հայտնաբերված անհամապատասխանությունները չեն ազդում սույն եզրակացության «Անկախ հաշվեքննության կարծիք» բաժնի «Կարծիք» պարագրաֆում ներկայացված եզրահանգման վրա։ 
Հաշվեքննիչ պալատի պատասխանատվության շրջանակներում են նաև ՀՀ 2023թ. պետական բյուջեի կատարման ֆինանսական հաշվետվությունների վերաբերյալ եզրակացության Հաշվեքննիչ պալատի պատասխանատվությունը բաժնում ներկայացված՝ համապատասխանության հաշվեքննություններին վերաբերելի հարցերը:



	Ատոմ Ջանջուղազյան

	

	Հաշվեքննիչ պալատի նախագահ



24 մայիսի 2024թ.





ՀԱՇՎԵՔՆՆԻՉ ՊԱԼԱՏ
Բաղրամյան 19, Երևան, Հայաստանի Հանրապետություն

[bookmark: _Toc167642542]Հաշվեքննություններով արձանագրված  անհամապատասխանությունները և խեղաթյուրումները

[bookmark: _Hlk167609138]2023թ. պետական բյուջեի կատարման վերաբերյալ եզրակացությունը կազմելու նպատակով, Հաշվեքննիչ պալատը 10 գերատեսչություններում[footnoteRef:3] իրականացրել է պետական բյուջեի երեք, վեց, ինն ամիսների և տարեկան կատարման 40 հաշվեքննություն։ Եզրակացությունը ձևավորվել է ՀՀ պետական բյուջեի ծախսային մասի (դրամարկղային ծախսի) 83.86%-ի կամ 2,136,452,922.2 հազ․ դրամի հաշվեքննությունների արդյունքների հիման վրա, որոնք ամփոփված են ընթացիկ եզրակացություններում։ Վերջիններն Օրենքով սահմանված կարգով ներկայացվել են Ազգային ժողովին, Կառավարությանը, ինչպես նաև հրապարակվել Հաշվեքննիչ պալատի www.armsai.am պաշտոնական կայք-էջում (բացառությամբ 6 ընթացիկ եզրակացությունների[footnoteRef:4], որոնք պարունակել են օրենքով սահմանված գաղտնիք հանդիսացող տեղեկություններ): [3:  Սույն եզրակացությունում որպես գերատեսչություն են դիտարկված բյուջետային ծրագրերի միջոցառումները կատարող հանրային իշխանության մարմիններ հանդիսացող բյուջետային ստորադաս կարգադրիչները` (այսուհետև՝ կատարողներ) ղեկավարվելով Հաշվեքննիչ պալատի 22.04.22թ. N105-Լ որոշմամբ հաստատված «Պետական բյուջեի երեք, վեց, ինը ամիսների և տարեկան կատարման հաշվեքննության ուղեցույց»-ի 9-րդ կետով, ըստ որի՝ նպատակահարմար չէ որպես հաշվեքննության օբյեկտ սահմանել բյուջետային ծրագրի պատասխանատու գերատեսչությանը, քանի որ հաշվեքննության ենթակա սկզբնական հաշվառման փաստաթղթերը գտնվում են բյուջետային ծրագիրը կատարող բյուջետային հատկացումների ստորադաս կարգադրիչների մոտ։]  [4:   ՀՀ պաշտպանության նախարարության 2023թ. պետական բյուջեի երեք, վեց, ինն ամիսների և տարեկան կատարման հաշվեքննության արդյունքների, ինչպես նաև, ՀՀ ներքին գործերի նախարարության 2023թ. պետական բյուջեի ինն ամիսների և տարեկան կատարման հաշվեքննության արդյունքների վերաբերյալ ընթացիկ եզրակացությունները:] 

Հաշվեքննությունների արդյունքներով արձանագրված անհամապատասխանությունների և խեղաթյուրումների, այլ հանգամանքների, ինչպես նաև դրանց հիման վրա  Հաշվեքննիչ պալատի կողմից արված  առաջարկությունների վերաբերյալ տեղեկատվությունը ներկայացվում է ստորև:

[bookmark: _Toc167642543]Արձանագրված անհամապատասխանությունները[footnoteRef:5] [5:  Անհամապատասխանություն՝ հաշվեքննության առարկան կարգավորող իրավական ակտերով և (կամ) քաղաքացիաիրավական հարաբերությունների շրջանակներում կնքված գործարքներով սահմանված պահանջների չպահպանման դեպք։] 


Անհամապատասխանությունների ներկայացման ձևաչափը
Հաշվեքննիչ պալատը ներկայացնում է հայտնաբերված անհամապատասխանությունների վերաբերյալ ամփոփ տեղեկատվությունը սույն եզրակացության 2.1.2 բաժնում: Հաշվեքննիչ պալատը նպատակ չունի սույն եզրակացությունում վերաշարադրել հայտնաբերված անհամապատասխանությունների առանձին դեպքերը, քանի որ վերջիններս զետեղված են 2023թ. պետական բյուջեի երեք, վեց, ինը ամիսների և տարեկան կատարման հաշվեքննությունների ընթացիկ եզրակացություններում և հրապարակված են Հաշվեքննիչ պալատի պաշտոնական կայք-էջի (www.armsai.am) Ընթացիկ եզրակացություններ բաժնում (բացառությամբ օրենքով սահմանված գաղտնիք պարունակող ընթացիկ եզրակացությունների):


Անհամապատասխանությունները
10 գերատեսչություններում իրականացված ՀՀ 2023թ. պետական բյուջեի կատարման 40 հաշվեքննությունների արդյունքում՝ հաշվետու տարեվերջի դրությամբ արձանագրվել է 134 անհամապատասխանություն (Աղյուսակ 1):

Աղյուսակ 1. Անհամապատասխանությունների վերաբերյալ ամփոփ տեղեկատվությունը
	N
	             Գերատեսչության անվանումը
	Անհամապատասխանությունների քանակ (հատ)

	1
	Ներքին գործերի նախարարության ոստիկանություն
	30

	2
	Պաշտպանության նախարարություն
	22

	3
	Տարածքային կառավարման և ենթակառուցվածքների նախարարության ջրային կոմիտե
	20

	4
	Աշխատանքի և սոցիալական հարցերի նախարարության միասնական սոցիալական ծառայություն
	14

	5
	Էկոնոմիկայի նախարարություն
	13

	6
	Ֆինանսների նախարարություն
	12

	7
	Պետական եկամուտների կոմիտե
	8

	8
	Տարածքային կառավարման և ենթակառուցվածքների նախարարություն
	7

	9
	Առողջապահության նախարարություն
	5

	10
	Կրթության, գիտության, մշակույթի և սպորտի նախարարություն
	3

	ԸՆԴԱՄԵՆԸ
	134




[bookmark: _Toc167642544]Արձանագրված խեղաթյուրումները[footnoteRef:6] [6:  Խեղաթյուրում` ֆինանսական հաշվետվությունում գումարի, դասակարգման, ներկայացման կամ բացահայտման ու դրանց համար ֆինանսական հաշվետվությունների պատրաստման կիրառելի հիմունքներով սահմանված պահանջների միջև տարբերություն:] 

Խեղաթյուրումների ներկայացման ձևաչափը
Հաշվեքննիչ պալատը ներկայացնում է հայտնաբերված խեղաթյուրումների վերաբերյալ ամփոփ տեղեկատվությունը սույն եզրակացության 2.2.2 բաժնում: Պետական բյուջեի կատարման մակարդակում էական խեղաթյուրումները, առկայության դեպքում՝ ներկայացվում են Անկախ հաշվեքննության կարծիք բաժնում: Սույն եզրակացության 2.2.3 բաժնում ներկայացվում է առանձին գերատեսչություններում արձանագրված խեղաթյուրումների վերաբերյալ տեղեկատվությունը: Հաշվեքննիչ պալատը նպատակ չի հետապնդում սույն եզրակացությունում վերաշարադրել հաշվեքննությունների արդյունքում արձանագրված բոլոր խեղաթյուրումների մանրամասները։

Խեղաթյուրումները
10 գերատեսչությունում իրականացված ՀՀ 2023թ. պետական բյուջեի կատարման հաշվեքննությունների արդյունքում՝ հաշվետու տարեվերջի դրությամբ արձանագրվել է 14 խեղաթյուրում: Խեղաթյուրումների ընդհանուր գումարը կազմել է 5,525,349.4 հազ. դրամ կամ հաշվեքննության ենթարկված պետական բյուջեի ծախսային մասի (դրամարկղային ծախսի)՝ 0.26%-ը (Աղյուսակ 2):
   Աղյուսակ 2. Խեղաթյուրումների վերաբերյալ ամփոփ տեղեկատվությունը
	N
	Գերատեսչության (կատարողի) անվանումը
	2023թ. դրամարկղա-յին ծախսը 
(մլն. դրամ)
	Խեղաթյուրումներ

	
	
	
	Տես. կշիռը դրա-մարկղային ծախսում (%)
	Քա-նակ
	Գումար 
(մլն. դրամ)

	1
	Տարածքային կառավարման և ենթակառուցվածքների նախարարության ջրային կոմիտե (ՋԿ)
	36,204.3
	9.81%
	2
	3,551.1 

	2
	Ներքին գործերի նախարարության ոստիկանություն (ՆԳՆ)
	77,806.0
	1.03%
	7
	800.6

	3
	Պետական եկամուտների կոմիտե (ՊԵԿ)
	224,388.2
	0.35%
	2
	785.1 

	4
	Ֆինանսների նախարարություն (ՖՆ)
	327,327.0
	0.10%
	1
	327.3

	5
	Էկոնոմիկայի նախարարություն (ԷՆ)
	62,946.7
	0.10%
	2
	61.2

	ԸՆԴԱՄԵՆԸ
	2,136,452.92
	0.26%
	14
	5,525.3



Արձանագրված խեղաթյուրումների[footnoteRef:7] առանձին մանրամասներ [7:  Խեղաթյուրումները ներկայացված են կոնկրետ գերատեսչությունում իրականացված հաշվեքննության արդյունքներն ամփոփող ընթացիկ եզրակացություններում, որոնք հրապարակված են Հաշվեքննիչ պալատի պաշտոնական կայք-էջի (www.armsai.am) Ընթացիկ եզրակացություններ բաժնում (բացառությամբ օրենքով սահմանված գաղտնիք պարունակող ընթացիկ եզրակացությունների)։] 

ՀՀ տարածքային կառավարման և ենթակառուցվածքների նախարարության ջրային կոմիտե
ՋԿ-ի հաշվետվություններում «Ոռոգման ծառայություններ մատուցող ընկերություններին ֆինանսական աջակցության տրամադրում» միջոցառման (1004-11002) շրջանակում «Սուբսիդիաներ ոչ պետական ոչ ֆինանսական կազմակերպություններին» հոդվածով (452100) դրամարկղային ծախսը խեղաթյուրված է 3,486,145.0 հազ. դրամով:
Խեղաթյուրումը հետևանք է հաշվետվություններում ՀՀ պետական  բյուջեից ոռոգման ծառայություններ մատուցող ընկերություններին տրամադրված սուբսիդիաների արտացոլված չափը՝ մատակարարված ջրի հանձնման-ընդունման ակտերին ներկայացվող պահանջներին[footnoteRef:8] համապատասխան հաշվարկված մեծություններին գերազանցելու հանգամանքի։ [8:  Վերահաշվարկը կատարվել է ՀՀ կառավարության 2003թ.-ի դեկտեմբերի 24-ի N 1937-Ն որոշման և ՀՀ ֆինանսների նախարարի 2010 թվականի մայիսի 18-ի N 346-Ն հրամանի պահանջներին անհամապատասխան՝ օգտագործելով փաստացի մատակարարված ջուր (ջրտուք) և պայմանագրերում սահմանված մեկ միավորի գին ու նվազագույն շահավետ գին ելակետային տվյալները։] 


Ներքին գործերի նախարարության ոստիկանություն
ՆԳՆ-ի հաշվետվություններում «Ոստիկանության ոլորտի քաղաքականության մշակում, կառավարում, կենտրոնացված միջոցառումների, մոնիտորինգի և վերահսկողության իրականացում» միջոցառման (1158-11001) Այլ ընթացիկ դրամաշնորհներ» հոդվածով (463900) դրամարկղային ծախսը խեղաթյուրված է 530,000.0 հազ. դրամով:
Խեղաթյուրումը պայմանավորված է «Ոստիկանության տեսալուսանկարահանող էլեկտրոնային համակարգերի կառավարման կենտրոն» ՊՈԱԿ-ի կողմից դրամաշնորհների պայմանագրերով սահմանված ժամկետում[footnoteRef:9] տնտեսված (չօգտագործված) միջոցները ՀՀ պետական բյուջե չվերադարձնելու պարագայում՝ հաշվետվության դրամարկղային ծախսում՝ այդ գումարի արտացոլված լինելու հանգամանքով։ [9:  ՀՀ կառավավարության 2022 թվականի դեկտեմբերի 29-ի թիվ 2111-Ն որոշման 4-րդ կետի 13-րդ ենթակետի համաձայն՝ 2023 թվականի պետական բյուջեից առանց մրցույթի դրամաշնորհի ձևով իրավաբանական անձանց տրամադրվող հատկացումների շրջանակում կնքվելիք դրամաշնորհի պայմանագրում նախատեսել դրույթ այն մասին, որ դրամաշնորհի պայմանագրով նախատեսված միջոցառումների տարեկան արդյունքները պետական մարմնի կողմից ընդունվելուց հետո իրավաբանական անձը միջոցառումների իրականացման արդյունքում առաջացած տնտեսումները (խնայողությունները) վերադարձնում է ՀՀ պետական բյուջե` ոչ ուշ, քան մինչև 2023 թվականի դեկտեմբերի 22-ը»։ ] 


Պետական եկամուտների կոմիտե
ՊԵԿ-ի հաշվետվություններում «ՀՀ պետական եկամուտների կոմիտեի տեխնիկական հագեցվածության բարելավում» միջոցառման (1023-31001) «Այլ մեքենաներ և սարքավորումներ» (512900) և Ընթացիկ նորոգում և պահպանում» (425200) հոդվածներով դրամարկղային ծախսը խեղաթյուրված է 773,502.6 հազ. դրամով: 
Խեղաթյուրումն առաջացել է ռենտգենյան զննող սարքավորումների տեխնիկական սպասարկման, վերանորոգման և մաքսային հսկողության սարքավորումների ստուգաչափման ծառայությունների ձեռքբերման ծախսերը Մեքենաների և սարքավորումների ընթացիկ նորոգում և պահպանում (425200) հոդվածի փոխարեն Այլ մեքենաներ և սարքավորումներ (512900) հոդվածում արտացոլելու արդյունքում[footnoteRef:10]:  [10:  Ֆինանսների և էկոնոմիկայի նախարարի 09.01.07թ. N5-Ն հրամանի 16-րդ հավելվածի համաձայն, հիմնական միջոցների պահպանման և ընթացիկ վերանորոգման համար օգտագործվող ապրանքների ու ծառայությունների ձեռքբերման ծախսերը համարվում են ապրանքների և ծառայությունների ձեռքբերման ծախսեր: Դրանք  պարբերաբար իրականացվում են, որպեսզի հնարավոր լինի նախատեսված օգտակար ծառայության ժամկետի ընթացքում օգտագործել այդ ակտիվները և դրանք չեն փոխում հիմնական միջոցները, այլ պահպանում են դրանց աշխատունակությունը կամ էլ շարքից դուրս գալու դեպքում վերադարձնում են դրանք աշխատունակ վիճակի:] 

[bookmark: _Toc167636037][bookmark: _Toc167638841][bookmark: _Toc167639153][bookmark: _Toc167639474][bookmark: _Toc167639850][bookmark: _Toc167640077][bookmark: _Toc167640433][bookmark: _Toc167640611][bookmark: _Toc167636038][bookmark: _Toc167638842][bookmark: _Toc167639154][bookmark: _Toc167639475][bookmark: _Toc167639851][bookmark: _Toc167640078][bookmark: _Toc167640434][bookmark: _Toc167640612][bookmark: _Toc167642545]Այլ հանգամանքները
[bookmark: _Toc167642546]Հաշվեքննության շրջանակի սահմանափակումները
Հաշվեքննությունների շրջանակների սահմանափակման՝ հաշվեքննությունների առարկաներին վերաբերող տվյալների անհասանելիության գնահատված ֆինանսական մեծությունը 157.2 մլրդ դրամ է (Աղյուսակ 3)։ Այն համատարած ազդեցություն չի ունեցել հաշվեքննությունների բավարար (համապատասխան) ապացույցների ստացման վրա և հետևաբար չի ազդել անկախ հաշվեքննության կարծիքի վրա:
Աղյուսակ 3. Հաշվեքննությունների շրջանակում տվյալների հասանելիության սահմանափակումների վերաբերյալ ամփոփ տեղեկատվություն
	
N
	Գերատեսչության (կատարողի) անվանումը
	2023թ. դրամարկղա-յին ծախսը 
(մլն. դրամ)

	1
	ՀՀ առողջապահության նախարարություն
	113,795.79

	2
	ՀՀ պետական եկամուտների կոմիտե
	17,898.29

	3
	ՀՀ կրթության, գիտության, մշակույթի և սպորտի նախարարություն
	14,983.20

	4
	Էկոնոմիկայի նախարարություն
	7,907.28

	5
	ՀՀ ֆինանսների նախարարություն
	2,622.52

	
	ԸՆԴԱՄԵՆԸ
	157,207.09



[bookmark: _Toc167642547]Հաշվետվությունների խեղաթյուրման ռիսկը
Կառավարության պարտքի սպասարկման հաշվետվության խեղաթյուրման ռիսկը

Ֆինանսների նախարարություն
ՖՆ-ի կողմից կատարված Կառավարության պարտքի սպասարկում միջոցառման (1006-13001) «Ներքին տոկոսավճարներ» (441000) և «Արտաքին տոկոսավճարներ» (442000) հոդվածներով առկա է հաշվետվությունների խեղաթյուրման ռիսկ:
Խեղաթյուրման ռիսկը կապված է կառավարության արտարժութային պետական պարտատոմսերի տոկոսավճարները ներքին և արտաքին պարտքի սպասարկման նպատակով դասակարգելիս, դրանք ամբողջությամբ արտաքին տոկոսավճարների հոդվածում ընդգրկված լինելու հետ՝ չնայած արտարժութային պետական պարտատոմսերի գծով ներքին պարտքի (պաշարի) առկայությանը։ Մասնավորապես, ՀՀ 2023թ. պետական բյուջեի կատարման վերաբերյալ տարեկան հաշվետվության համաձայն, արտարժութային պետական պարտատոմսերի գծով արտաքին և ներքին տոկոսավճարները կազմել են՝ 33.8 մլրդ դրամ և 0 դրամ, համապատասխանաբար, իսկ արտարժութային պետական պարտատոմսերի գծով արտաքին և ներքին պարտքը՝ 423.7 և 209.1 մլրդ դրամ, համապատասխանաբար[footnoteRef:11]: [11:  «Պետական պարտքի մասին» օրենքի 14-րդ հոդվածի 1-ին մասի 1-ին կետի համաձայն, ռեզիդենտների կողմից ձեռք բերված արտարժույթով թողարկված պարտատոմսերը ներքին պետական պարտքի աղբյուր են, իսկ Ֆինանսների և էկոնոմիկայի նախարարի 09.01.07թ. N5-Ն հրամանի 16-րդ հավելվածի համաձայն, ներքին տոկոսավճարները բոլոր տոկոսավճարներն են, որոնք վճարվել են կամ հաշվեգրվել են ներքին աղբյուրներին։ Ըստ այդմ՝ ՀՀ օրենսդրության համաձայն, ռեզիդենտների կողմից ձեռք բերված արտարժութային պետական պարտատոմսերը ներքին պետական պարտքի ֆինանսավորման աղբյուր են և դրանց սպասարկման համար վճարվող տոկոսավճարները ենթակա են հաշվառման, որպես ներքին տոկոսավճարներ։] 


[bookmark: _Toc167636052][bookmark: _Toc167638856][bookmark: _Toc167639168][bookmark: _Toc167639489][bookmark: _Toc167639865][bookmark: _Toc167640092][bookmark: _Toc167640448][bookmark: _Toc167640626][bookmark: _Toc167642548]Հաշվեքննություններով արված առաջարկությունները

[bookmark: _Toc167642549] Հաշվեքննության ենթարկված մարմիններին արված առաջարկությունները
Առաջարկությունների ներկայացման ձևաչափը
Հաշվեքննիչ պալատը ներկայացնում է ՀՀ 2023թ. պետական բյուջեի տարեկան կատարման հաշվեքննությունների արդյունքում ներկայացված առաջարկությունների վերաբերյալ ամփոփ տեղեկատվություն սույն եզրակացության 4.1.2 բաժնում: Հաշվեքննության ենթարկված մարմիններին ուղղված առաջարկությունները սույն եզրակացությունում չեն վերաշարադրվում: Դրանք հրապարակված են Հաշվեքննիչ պալատի պաշտոնական կայք-էջի (www.armsai.am) Ընթացիկ եզրակացություններ բաժնում ներկայացված համապատասխան ընթացիկ եզրակացություններում (բացառությամբ օրենքով սահմանված գաղտնիք պարունակող ընթացիկ եզրակացությունների): Սույն եզրակացության 4.2. բաժնում ներկայացվում է Հաշվեքննիչ պալատի՝ պետական մարմինների ֆինանսական հաշվետվությունների բարելավմանը միտված առաջարկությունը:

Առաջարկությունները
ՀՀ 2023թ. պետական բյուջեի տարեկան կատարման հաշվեքննությունների արդյունքում 10 գերատեսչությունների ներկայացվել են 61 առաջարկություններ (աղյուսակ 4): 



Աղյուսակ 4. Առաջարկությունների վերաբերյալ ամփոփ տեղեկատվություն
	N
	Գերատեսչության անվանումը
	Առաջարկությունների քանակ

	
	
	

	1
	Տարածքային կառավարման և ենթակառուցվածքների նախարարություն
	10

	2
	Ներքին գործերի նախարարության ոստիկանություն
	10

	3
	Տարածքային կառավարման և ենթակառուցվածքների նախարարության ջրային կոմիտե
	10

	4
	Աշխատանքի և սոցիալական հարցերի նախարարության միասնական սոցիալական ծառայություն
	6

	5
	Պետական եկամուտների կոմիտե
	6

	6
	Ֆինանսների նախարարություն
	5

	7
	Կրթության, գիտության, մշակույթի և սպորտի նախարարություն
	4

	8
	Պաշտպանության նախարարություն
	4

	9
	Առողջապահության նախարարություն
	3

	10
	Էկոնոմիկայի նախարարություն
	3

	ԸՆԴԱՄԵՆԸ
	61



[bookmark: _Toc167642550]Ֆինանսական հաշվետվությունների բարելավմանը միտված համակարգային առաջարկությունը
Հայաստանի Հանրապետության 2022 թվականի պետական բյուջեի կատարման վերաբերյալ Հաշվեքննիչ պալատի եզրակացությունը ներառում էր առաջարկ՝ պետական մարմիններում հանրային հատվածի հաշվապահական հաշվառման ստանդարտի ներդրման անհրաժեշտության մասին։
ՀՀ 2023 թվականի պետական բյուջեի կատարման հաշվեքննություններով պարզվել է, որ թեպետ՝ հաշվապահական հաշվառման նոր համակարգը պետական մարմիններում գտնվում է ներդրման տարբեր փուլերում, այդուհանդերձ՝ դեռևս ամբողջությամբ ներդրված չէ։ Տնտեսական գործունեության բոլոր փուլերում հաշվապահական հաշվառման համակարգով դեռևս ամբողջությամբ չեն հաշվառվում պետությանը պատկանող բոլոր հիմնական միջոցները և պարտավորությունները (պետական պարտքը, հարկերը, կենսաթոշակները, նպաստները և այլն)։ 
Մինչդեռ, պետության ունեցվածքի ու պարտավորությունների վիճակը, դրա փոփոխությունը և յուրաքանչյուր հաշվետու ժամանակաշրջանի վերջում գործունեության արդյունքները հնարավոր է գնահատել միայն տեղին, արժանահավատ և ամբողջական տեղեկատվության ժամանակին առկայության պարագայում։ 
Այդ տեղեկատվության որակով է մեծապես պայմանավորվում պետական մարմինների կողմից ընդունվող կառավարչական որոշումների համապատասխանությունը հայտարարված քաղաքականության նպատականերին, որն էլ իր հերթին կանխորոշում է ինչպես հանրային հատվածում տնտեսական գործունեության արդյունքները, այնպես էլ՝ ներդրողների, մատակարարների, և տեղեկատվության այլ օգտագործողների կողմից ընդունվող որոշուների ընդունումը։
Հաշվեքննիչ  պալատը պետական բոլոր մարմիններին առաջարկում է միջոցներ ձեռնարկել ինչպես իրենց ամրակցված գույքի, այնպես էլ օրենսդրությամբ իրենց կողմից վերահսկվող՝ պետությանը պատկանող ակտիվների և պարտավորությունների հաշվապահական հաշվառումը իրավական ակտերով սահմանված պահանջներին համապատասխան վարելու ուղղությամբ։

